Der er ingen tvivl om, at Nordjylland er ramt af sneen - men alligevel er mange trafikanter blevet overrasket af kulden og de isglatte veje det seneste døgns tid. Ved Falck har man haft nok at se til. Siden klokken 23 søndag aften har der i alt været 132 assistancer. Blandt andet har 32 bilister haft brug for starthjælp, 6 er kørt fast og har haft brug for hjælp til at blive trukket fri, mens 35 bilister har fået ydet hjælp på stedet med for eksempel at få nyt batteri på bilen. Også Dansk Autohjælp har haft masser at lave i det nordjyske. - Der har været tryk på, siger Ellen Trolle, der er vagtcentralchef ved Dansk Autohjælp. De har alene i dag haft 96 assistancer, mens de siden sneen begyndte at falde har haft 176 assistancer. Nordjyllands Politi opfordrer folk til at passe på og køre forsigtigt på de isglatte veje.

Opsummering:
Både Falck og Dansk Autohjælp har haft travlt i Nordjylland det seneste døgn.